**Barnakőszén igénylés**

**Ügyintéző: Ribovicsné Bálint Emese 66/589-308**

**Ügyleírás:**

Az önkormányzat vissza nem térítendő természetbeni támogatást, barnakőszenet biztosít, azon családok illetve háztartások számára, akik jövedelme alacsony és a rendeletben meghatározott feltételek teljesülnek.

Természetbeni támogatás nyújtható, ha a háztartásban az egy főre jutó jövedelem nem haladja meg

 a.) többszemélyes háztartás esetén az öregségi nyugdíj mindenkori legkisebb összegének 300 %-át (2020-ban 85.500,-Ft)

 b.) egyszemélyes háztartás esetén az öregségi nyugdíj mindenkori legkisebb összegének 350 %-át. (2020-ban 99.750,-Ft) és

 c.) a családnak vagyona nincs.

A barnakőszén támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

 Nem jogosult szociális célú barnakőszén támogatásra

a.) az a személy, család azon ingatlan vonatkozásában, mely barnakőszénnel egyáltalán nem fűthető.

b.) az üresen álló, nem lakott ingatlanra, amelyben életvitelszerűen senki sem él.

A jövedelmi viszonyok igazolása mellett csatolni kell

* formanyomtatvány kitöltve, aláírva
* igénylő személyi igazolványa, lakcímnyilvántartó kártyája, TAJ kártya,
* a háztartásban élő nagykorú személyek jövedelemigazolása
* közép és felsőoktatásban tanuló gyermek iskolalátogatási igazolását

 Jogszabályok:

Kondoros Város Önkormányzata Képviselő- testületének 15/2020.(X.23.) önkormányzati rendelete a szociális célú barnakőszén helyi szabályairól

Kérelem nyomtatvány:

 